Васил Найденов с мега концерт на морския бряг - Новини - woman.bg
22 юли 2019 | 12:33
След концертa на примата Лили Иванова Bedroom beach ще се превърне в грандиозна сцена и за самия Васил Найденов!
Естрадната легенда Васил Найденов ще изнесе невиждан по своята пищност концерт, който гарантирано ще бъде музикалното събитие на лято 2019. На 1 август попзвездата ще изненада публиката с бутиков спектакъл на самия морски бряг. Шоуто ще е без аналог и има амбициите да се превърне в знаково за българската музикална история. Певецът вече е подготвил своя репертоар, който ще включва освен най-големите му хитове, песни с нов аранжимент, така и акапелни изпълнения.
Изпълнителят обещава да превърне датата 1 август в емблематична нощ за своите почитатели, а те от своя страна предизвикаха истинска истерия за свободни места в клуба. Началният час на концертът е 23.30 ч., а мястото е Bedroom beach club.
За неколкократния носител на наградата „Златен Орфей” това е втората толкова грандиозна изява в Слънчев бряг. Припомняме, че миналото лято той буквално предизвика фурор, а над 1500 гости имаха възможност да се насладят на представянето му. Тогава Васил Найденов не слезе от сцената над 3 часа, а негови специални гости бяха легендарните музиканти от Gipsy kings.
Tази година Васил Найденов ще бъде в компанията на още 7 музиканти, за да изпълни абсолютно на живо шлагерите, превърнали се в част от саундтрака на не една любовна история. Изпълнителят на „Адаптация” и „По-първи петли” не крие вълнението си от предстоящия бутиков концерт: „Миналото лято публиката беше феноменална, ето защо имам намерение да ѝ поднеса един още по- елегантен и изискан спектакъл.”
Всички желаещи да се насладят на зрелищното шоу на Васил Найденов вече могат да резервират своите места в Bedroom beach club на телефон +359888860666.
Днес гениалният Тодор Колев щеше да навърши 80! Да си спомним с обич за него